ડૉક્ટર રૉન એ વાત પર નજર રાખી રહ્યાં છે કે આ મહામારી એશિયામાં કેવી રીતે પેદા થઈ અને પછી આખા વિશ્વમાં કેવી રીતે ફેલાઈ. 

વિશ્વ સ્વાસ્થ્ય સંગઠને કહ્યું છે કે કોરોના વાઇરસ કદાચ આપણી વચ્ચે જ રહેશે અને તેના પર નિયંત્રણ કરવા માટે ઘણા પ્રયત્નો કરવા પડશે. 

ટેસ્ટિંગ, ટ્રેસિંગ અને લૉકડાઉન મૅનેજમૅન્ટ જેવી અસરકારક રણનીતિથી જ કોરોના વાઇરસને નાથવા વાળા એશિયાના દેશ જેમ કે દક્ષિણ કોરિયા, જાપાન અને યુરોપમાં જર્મની જેવા દેશોમાં પણ પાબંદી હઠાવ્યા પછી સંક્રમણના નવા કેસ સામે આવ્યા છે. 



ગાર્ડિયન અખબારના એક રિપોર્ટ પ્રમાણે, ટીમના ડાયરેક્ટર એન્ડ્રિયા ઍમૉન કહે છે કે હવે સવાલ એ છે કે બીજી લહેર ક્યારે આવશે અને તે કેટલી મોટી હશે. 

સમગ્ર વિશ્વમાં સરકારો વાઇરસના બીજા સંભાવિત રાઉન્ડથી ટક્કર લેવા માટે તૈયારી કરવામાં પડી છે. બધાની નજર પૂર્વ એશિયા પર છે. 

આપણે એ દેશો પાસે શું શીખી શકીએ જ્યાં કોરોના વાઇરસનો પ્રકોપ સૌથી વધારે જોવા મળ્યો હતો અને જે કોરોના વાઇરસના ગ્રાફને જોતાં બીજા કરતા આગળ છે? 

શું કોરોના વાઇરસ હવે ગુજરાતમાં વધારે ઝડપથી ફેલાશે?

દરેક કેસ, દરેક સંપર્ક

વિશ્વ સ્વાસ્થ્ય સંગઠનના ડાયરૅક્ટર જનરલ ટેડ્રૉસે... બીજા 4000 અક્ષરો માટે લેખ ચાલુ રાખો:
કહ્યું કે આરોગ્ય નિષ્ણાતો મુજબ બાકી દુનિયાએ પૂર્વી એશિયા પાસેથી જે પાઠ શીખવાની જરૂર છે એ છે દરેક કેસ શોધવો, આઇસોલેટ કરવો, ટેસ્ટ કરવો અને કૅર કરવી. દરેક સંપર્કને ટ્રેસ કરવો અને ક્વોરૅન્ટીન કરવું પણ જરૂરી છે. 

ડૉક્ટર રૉન યુનિવર્સિટી કૉલેજ ઑફ લંડનમાં એક વાઇરસ અને સેલ (કોશિકા અધ્યયન) ઍક્સ્પર્ટ છે. 

તેઓ પણ આ વાત માને છે, "એશિયાના આંકડા જોઈને સમજી શકાય કે આક્રામક રીતે ટેસ્ટિંગ, ટ્રેસિંગ અને પછી ક્વોરૅન્ટીન કરવું એજ બીજી લહેરને કંટ્રોલ કરવાનો એકમાત્ર રસ્તો છે.”

દાખલા તરીકે દક્ષિણ કોરિયા ક્યારેક કોવિડ-19નું હૉટસ્પૉટ હતું પરંતુ શરૂઆતમાં જ સરકારે મોટા પાયે ટેસ્ટિંગનો સહારો લીધો હતો, સાથે કેસોને ટ્રેસ કરવા માટે ઍપ્સ અને જી.પી.એસ. (ગ્લોબલ પૉઝિશનિંગ સિસ્ટમ) ટેકનૉલૉજીનો વપરાશ કર્યો હતો. 

ડૉક્ટર રૉન કહે છે, “આ રણનીતિથી તેમને લોકલ ઍલર્ટ સિસ્ટેમ લગાવવામાં મદદ મળી.” “એવામાં ભલે સામાન્ય પરિસ્થિતિ કંટ્રોલમાં હોય પરંતુ કોઈ એક ખાસ જગ્યાને લૉકડાઉન કરવા પર ફોકસ વધી રહ્યું છે.”

ડેટા ઍનાલિસિસ

નિષ્ણાતો કહે છે કે ચીન, જાપાન અને દક્ષિણ કોરિયા જેવા દેશોનાં આંકડા ભેગા કરીને અને તેમનું વિશ્લેષણ કરવાની જરૂર છે, જેનાથી સમજી શકાય કે આ વાઇરસ કેવી રીતે વર્તે છે.

લંડન સ્કૂલ ઑફ ઇકોનૉમિક્સના આરોગ્ય નીતિ વિભાગની આરોગ્ય અર્થવ્યવસ્થાના ચૅર પ્રોફેસર એલિસ્ટૅયર મૅકગુઇર કહે છે: 

“અમને રિકવરી રેટ વિશે થોડી માહિતી મળી છે, પરંતુ હજી કૉન્ટેક્ટ રેટ (સંપર્કથી સંક્રમિત થવાના આસાર) વિશે જાણવાનું બાકી છે.”

આ એક નવો વાઇરસ છે જે એશિયામાં સાર્સ અને આફ્રિકામાં ઇબોલા જેવા હાલમાં ત્રાટકેલા વાઇરસ કરતા અલગ રીતે વર્તે છે. એવામાં તેના વિશે હજી ઘણું જાણવાનું બાકી છે. 

ત્રીજો પાઠ એ છે કે પાબંદીમાં ઢીલ આપ્યા પછી વાઇરસ કેવી રીતે વર્તે છે. એશિયાના કેટલાક દેશોના અનુભવના આધારે પ્રોફેસર મૅકગુઇર કહે છે, “બહુ આશાવાદી થવા જેવું નથી.” 

એક સફળ લૉકડાઉનનો અર્થ એ નથી કે કોઈ વિસ્તાર વાઇરસથી પૂર્ણ રીતે મુક્ત થઈ ગયો છે. જાપાનના હોક્કાઇડો અમુક એવા વિસ્તારોમાં સામેલ હતો, જ્યાં ફેબ્રુઆરીના અન્તમાં સૌથી કડક રીતે લૉકડાઉનનું પાલન કરવામાં આવ્યું હતું. 

સિંગાપોરમાં સોશિયલ ડિસ્ટન્સિંગનું પાલન થાય તે માટે રૉબો ડૉગ્સ તેહનાત કરવામાં આવ્યા

માર્ચ મહિનાના મધ્ય સુધી નવા કેસ આવવાના ઓછા થયા હતા અને આ સંખ્યા દરરોજના એક કે બે કેસ સુધી સીમિત થઈ હતી. ત્યાર બાદ આપાતસ્થિતિ હઠાવીને એપ્રિલમાં સ્કૂલ પણ...